છેલ્લાં કેટલાંક વર્ષોથી, જેમની તિજોરીઓ તેમજ બેંક-ખાતાં રૂપિયાથી ફાટ ફાટ થતાં હોય એવા થોડાક લોકો લગ્નપત્રિકામાં નીચે લખતા હોય છે કે ‘ચાંલ્લો તેમજ ભેટ અસ્વીકાર્ય.’ આ લોકોની માનસિકતા ગીધુકાકાને સમજાતી નથી. ઇન્કમટેક્સના કાયદાની જરાતરાય સમજ હશે એવો માણસ આમંત્રણ-પત્રમાં નહીં લખે કે ચાંલ્લો લેવાનો નથી. કારણ એ જ છે કે ચાંલ્લા પેટે આવેલ રોકડા રૂપિયા ઓફિસિયલી બેંકમાં જમા કરાવી શકીએ.